b'\n_START_ARTICLE_\nHarry Leland\n_START_SECTION_\nHistoria\n_START_PARAGRAPH_\nLeland tavattiin ensimm\xc3\xa4isen kerran, kun Ryhm\xc3\xa4-X hy\xc3\xb6kk\xc3\xa4si Helvetintulen klubin New Yorkin p\xc3\xa4\xc3\xa4majaan. Leland muutti Wolverinen tuhansia kiloja painavaksi ja t\xc3\xa4m\xc3\xa4n seurauksena h\xc3\xa4n putosi lattian l\xc3\xa4pi viem\xc3\xa4reihin. Leland luuli, ett\xc3\xa4 Wolverine oli kuollut, mutta h\xc3\xa4n palasikin ja hy\xc3\xb6kk\xc3\xa4si Lelandin kimppuun. Wolverinen loikatessa Lelandin p\xc3\xa4\xc3\xa4lle, Leland muutti ep\xc3\xa4toivoisena Wolverinen painoa ja h\xc3\xa4nen kyntens\xc3\xa4 upposivat Lelandiin. H\xc3\xa4n kuitenkin selviytyi t\xc3\xa4st\xc3\xa4._NEWLINE_My\xc3\xb6hemmin Leland taisteli muiden klubin j\xc3\xa4senten kanssa Ryhm\xc3\xa4-X:\xc3\xa4\xc3\xa4 vastaan New Yorkin Central Parkissa. Leland k\xc3\xa4ytti voimaansa upottaakseen Kolossin maan alle. Kun Nimrod hy\xc3\xb6kk\xc3\xa4si mutanttien kimppun, Ryhm\xc3\xa4-X ja Helvetintulen Klubi yhdistiv\xc3\xa4t voimaansa sit\xc3\xa4 vastaan. _NEWLINE_Leland lis\xc3\xa4si Nimrodin massaa siirt\xc3\xa4\xc3\xa4kseen sit\xc3\xa4 l\xc3\xa4hemm\xc3\xa4ksi maata ja haavoittuvammaksi iskuille. Ylipainonsa ja huonon kuntonsa johdosta, t\xc3\xa4m\xc3\xa4 aiheutti Lelandille syd\xc3\xa4nkohtauksen. Stormin vaatimuksesta Leland viel\xc3\xa4 nosti taivaalla leijuvan Sebastian Shawin massaan, mink\xc3\xa4 johdosta h\xc3\xa4n t\xc3\xb6rm\xc3\xa4si Nimrodiin painaen sen maahan. T\xc3\xa4m\xc3\xa4n j\xc3\xa4lkeen Leland kuoli._NEWLINE_T\xc3\xa4m\xc3\xa4 ei kuitenkaan ollut viimeinen kerta kun h\xc3\xa4net n\xc3\xa4htiin. Supervihollinen Black Talon her\xc3\xa4tti Lelandin ruumiin henkiin useiden muiden kuolleiden mutanttien tavoin ja teki niist\xc3\xa4 zombeja. H\xc3\xa4nen motiivejaan t\xc3\xa4h\xc3\xa4n ei kuitenkaan kerrottu. Hulktaren voitettua Talonin, Leland haudattiin uudestaan. Varmuuden vuoksi h\xc3\xa4nen suunsa t\xc3\xa4ytettiin suolalla ja h\xc3\xa4nen huulensa neulottiin yhteen.'